b'\n_START_ARTICLE_\nChimaira\n_START_SECTION_\nBegynnelsen\n_START_PARAGRAPH_\nChimaira bestod originalt av vokalist Mark Hunter, gitarist Rob Arnold, rytmisk gitarist Jason Hager, bassist Jim LaMarca, trommeslager Andols Herrick og Chris Spicuzza som drev med keyboard, elektronikk og sampling._NEWLINE_De lagde tidlig en demo, som ble spilt p\xc3\xa5 flere radiostasjoner rundt om i omr\xc3\xa5det. De hadde til og med en liten opptreden p\xc3\xa5 et kortlevende amerikansk radioprogram Farmclub.com.\n_START_SECTION_\nThis Present Darkness og Pass Out Of Existence (2000 - 2003)\n_START_PARAGRAPH_\nEtter hvert fikk de spilt inn deres f\xc3\xb8rste EP kalt, This Present Darkness, som ble sluppet i \xc3\xa5r 2000. Den etterf\xc3\xb8lgende suksessen av EP-en deres, gjorde at de fikk platekontrakt med Roadrunner Records hvor de spilte inn debutalbumet, Pass Out Of Existence. Kort tid etter at albumet ble sluppet og turneen som fulgte med, s\xc3\xa5 forlot Jason Hager bandet etter \xc3\xa5 ha f\xc3\xa5tt vite at han skulle bli far. Han ble erstattet av Matt DeVries, som p\xc3\xa5 den tiden spilte i et annet lokalt band kalt, Ascension.\n_START_SECTION_\nThe Impossibility Of Reason (2003 - 2005)\n_START_PARAGRAPH_\nBandet returnerte hjem sent i 2002, for \xc3\xa5 begynne innspillingen av det neste albumet The Impossibility Of Reason. Produksjonen av dette albumet ble filmet, og senere gitt ut p\xc3\xa5 en DVD kalt, The Dehumanizing Process. Etter utgivelsen og de neste turneene, bestemte trommeslager, Andols Herrick seg for \xc3\xa5 slutte i gruppen. Som man kan se p\xc3\xa5 DVD-en deres, var han veldig uentusiastisk over \xc3\xa5 konstant v\xc3\xa6re p\xc3\xa5 turneer. Han flyttet da hjem og begynte p\xc3\xa5 universitet for \xc3\xa5 ta en grad innen musikk._NEWLINE_Chimaira fikk etterhvert en ny trommeslager, Rick Evensand, som alts\xc3\xa5 hadde v\xc3\xa6rt et tidligere medlem av Soilwork for en kort periode. Men hans opphold i bandet skulle vise seg \xc3\xa5 bli kort. Passproblemer og hans temparament, gjorde at han forlot bandet. N\xc3\xa5 fikk de r\xc3\xa5d av Slayer gitarist, Kerry King om \xc3\xa5 kontakte Kevin Talley, en erfaren death metal trommeslager fra band som Dying Fetus og Misery Index. Med deres siste medlem p\xc3\xa5 plass ble de resterende konsertene gjennomf\xc3\xb8rt, f\xc3\xb8r de igjen vente hjem og begynte innspllingen av deres nye album.\n_START_SECTION_\nChimaira (2005 - 2007)\n_START_PARAGRAPH_\nI det f\xc3\xb8rste kvartalet av 2005, hadde bandet f\xc3\xa5tt unnagjort det meste p\xc3\xa5 deres neste album, og begynte \xc3\xa5 turnere rundt om enda en gang. Utgivelsen skjedde samtidig som de deltok p\xc3\xa5 Sounds Of The Underground turn\xc3\xa9. Samme \xc3\xa5r deltok Hunter og DeVries i et annet musikalsk prosjekt, Roadrunner Records 25-\xc3\xa5rsjubileums-CD, kalt The All Star Sessions.  En annen som tok del i dette prosjektet var tidligere trommeslager, Andols Herrick. Disse innspillingsperiodene gjorde at Herrick igjen fikk lyst \xc3\xa5 v\xc3\xa6re en del av et band. Og tidlig i 2006, snakket medlemmene i Chimaira sammen med Herrick, og \xc3\xb8nsket han velkommen i bandet._NEWLINE_Talley sin avskjed med Chimaira ble vennskapelig, siden han allerede hadde blitt tilbudt plasser i flere forskjellige grupper som, The Red Chord, Misery Index og D\xc3\x85\xc3\x85TH.\n_START_SECTION_\nResurrection (2007 -)\n_START_PARAGRAPH_\nI 2006, sluttet platekontrakten de hadde med Roadrunner Records, og de signerte derfor en ny kontrakt med Ferret Records for distribusjon i USA. I tillegg gjorde de en avtale med Nuclear Blast med tanke p\xc3\xa5 internasjonale operasjoner._NEWLINE_Bandet var sv\xc3\xa6rt entusiastiske over avtalene og deres fjerde album Resurrection, som ble sluppet 6. mars 2007._NEWLINE_Hunter og Arnold har fortalt at dette er det tyngste og mest tekniske albumet de har laget til n\xc3\xa5. Gruppen avsl\xc3\xb8rte ogs\xc3\xa5 at de f\xc3\xb8ler seg forynget med tanke p\xc3\xa5 at de og Roadrunner gikk hvert til sitt, samtidig som at Herrick tok tilbake sin rolle som trommeslager. Den eneste negative delen med denne hendelsen, var at Chimaira var n\xc3\xb8dt til \xc3\xa5 kansellere turneen Eastpack Antidote Tour, som skulle v\xc3\xa6rt sammen med Soilwork, Caliban og Sonic Syndicate. Chimaira ble erstattet av Dark Tranquillity.'